กฎกระทรวงกำหนดแบบเอกสารตามกฎหมายว่าด้วยคนเข้าเมืองและวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีกและการขอกลับเข้ามามีถิ่นที่อยู่ในราชอาณาจักรตามเดิมพ.ศ. ๒๕๕๙ อาศัยอำนาจตามความในมาตรา ๕ วรรคหนึ่งแห่งพระราชบัญญัติคนเข้าเมือง พ.ศ. ๒๕๒๒ ซึ่งแก้ไขเพิ่มเติมโดยประกาศคณะรักษาความสงบแห่งชาติฉบับที่ ๘๗/๒๕๕๗ เรื่องการแก้ไขเพิ่มเติมผู้รักษาการตามกฎหมายที่เกี่ยวข้องกับอำนาจหน้าที่ของเจ้าพนักงานตำรวจลงวันที่ ๑๐ กรกฎาคม พุทธศักราช ๒๕๕๗ และมาตรา ๑๓ (๑) วรรคสอง มาตรา ๑๘ วรรคสองมาตรา ๒๒ วรรคสอง มาตรา ๒๕ วรรคหนึ่ง มาตรา ๒๖วรรคหนึ่ง มาตรา ๒๗ (๒) มาตรา ๒๘ วรรคหนึ่ง มาตรา ๓๕ วรรคสี่ มาตรา ๓๖ วรรคสาม มาตรา ๓๙ วรรคสอง มาตรา ๔๕ วรรคหนึ่งมาตรา ๕๐ (๑) มาตรา ๕๑ วรรคหนึ่ง และมาตรา ๕๗ วรรคสองแห่งพระราชบัญญัติคนเข้าเมือง พ.ศ. ๒๕๒๒ นายกรัฐมนตรีและรัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ๑[๑] กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ๒ ให้ยกเลิก(๑) กฎกระทรวง ฉบับที่ ๔ (พ.ศ. ๒๕๒๓)ออกตามความในพระราชบัญญัติคนเข้าเมือง พ.ศ. ๒๕๒๒(๒) กฎกระทรวง ฉบับที่ ๕ (พ.ศ. ๒๕๒๓)ออกตามความในพระราชบัญญัติคนเข้าเมือง พ.ศ. ๒๕๒๒(๓) กฎกระทรวง ฉบับที่๒๑ (พ.ศ. ๒๕๔๐) ออกตามความในพระราชบัญญัติคนเข้าเมือง พ.ศ. ๒๕๒๒(๔)กฎกระทรวง ฉบับที่ ๒๓ (พ.ศ. ๒๕๔๒)ออกตามความในพระราชบัญญัติคนเข้าเมือง พ.ศ. ๒๕๒๒(๕) กฎกระทรวง ฉบับที่ ๒๘ (พ.ศ. ๒๕๔๗)ออกตามความในพระราชบัญญัติคนเข้าเมือง พ.ศ. ๒๕๒๒ข้อ ๓ หนังสือสำคัญที่พนักงานเจ้าหน้าที่จะออกให้แก่ผู้ควบคุมพาหนะและคนประจำพาหนะทางน้ำหรือทางอากาศเพื่อให้ถือไว้ตามมาตรา ๑๓ (๑)วรรคสอง ให้ออกตามแบบ ตม. ๑ ท้ายกฎกระทรวงนี้ข้อ ๔ การแจ้งกำหนดวันและเวลาที่พาหนะจะเข้ามาถึงหรือจะออกจากเขตท่าสถานีหรือท้องที่ในราชอาณาจักรต่อพนักงานเจ้าหน้าที่ ณที่ทำการตรวจคนเข้าเมืองซึ่งควบคุมเขตท่า สถานี หรือท้องที่นั้นตามมาตรา ๒๕และการยื่นรายการเกี่ยวกับพาหนะที่เข้ามาในหรือที่จะออกไปนอกราชอาณาจักรตามมาตรา ๒๖ให้เจ้าของพาหนะหรือผู้ควบคุมพาหนะกระทำตามแบบ ตม. ๒ สำหรับพาหนะทางบกและทางอากาศหรือแบบ ตม. ๒/๑ สำหรับพาหนะทางน้ำ ท้ายกฎกระทรวงนี้ข้อ๕ การยื่นบัญชีคนโดยสารตามมาตรา ๒๗(๒) ให้เจ้าของพาหนะหรือผู้ควบคุมพาหนะแสดงรายละเอียดตามแบบ ตม. ๓สำหรับพาหนะทางบกและทางอากาศ หรือแบบ ตม. ๓/๑ สำหรับพาหนะทางน้ำ ท้ายกฎกระทรวงนี้บัญชีคนโดยสารสำหรับพาหนะทางบกและทางอากาศตามวรรคหนึ่งให้ยื่นต่อพนักงานเจ้าหน้าที่โดยแยกประเภทบัญชีคนโดยสาร ดังต่อไปนี้(๑)คนโดยสารประเภทคนเข้ามามีถิ่นที่อยู่ในราชอาณาจักร ซึ่งได้แก่ ผู้ถือหนังสือเดินทางที่ได้รับการตรวจลงตราประเภทคนเข้ามามีถิ่นที่อยู่ในราชอาณาจักรหรือผู้ที่มีหลักฐานการแจ้งออกนอกราชอาณาจักรเพื่อกลับเข้ามาอีกที่ยังสมบูรณ์อยู่(๒)คนโดยสารประเภทคนที่เข้ามาในราชอาณาจักรเป็นการชั่วคราว(๓)คนโดยสารประเภทคนเดินทางผ่านราชอาณาจักร(๔)คนโดยสารซึ่งถือหนังสือเดินทางไทยการยื่นบัญชีคนประจำพาหนะและผู้ควบคุมพาหนะตามมาตรา๒๗ (๒) ให้เจ้าของพาหนะหรือผู้ควบคุมพาหนะแสดงรายละเอียดตามแบบ ตม. ๔สำหรับพาหนะทางบกและพาหนะทางอากาศหรือแบบ ตม. ๔/๑ สำหรับพาหนะทางน้ำท้ายกฎกระทรวงนี้ พร้อมด้วยยื่นบัตรประจำตัวคนประจำพาหนะหรือหนังสือสำคัญที่พนักงานเจ้าหน้าที่ออกให้ต่อพนักงานเจ้าหน้าที่ในขณะที่พาหนะนั้นมาถึงเขตท่าสถานีหรือท้องที่ในราชอาณาจักรข้อ๖ การแจ้ง เพิ่ม ลดหรือเปลี่ยนคนประจำพาหนะที่เข้ามาในหรือที่จะออกไปนอกราชอาณาจักรหรือคนประจำพาหนะที่จะไม่กลับออกไปนอกราชอาณาจักรตามมาตรา ๒๘ให้เจ้าของพาหนะหรือในกรณีที่ไม่มีเจ้าของพาหนะอยู่ในราชอาณาจักรให้ผู้ควบคุมพาหนะแจ้งแก่พนักงานเจ้าหน้าที่ตามแบบ ตม. ๕ ท้ายกฎกระทรวงนี้ข้อ๗[๒] การยื่นรายการของคนต่างด้าวซึ่งเดินทางเข้ามาในหรือออกไปนอกราชอาณาจักรตามมาตรา๑๘ วรรคสอง ให้คนต่างด้าวนั้นยื่นรายการตามแบบ ตม. ๖ ท้ายกฎกระทรวงนี้ข้อ๘ การยื่นคำขออนุญาตเพื่ออยู่ในราชอาณาจักรเป็นการชั่วคราวต่อไปแต่ละครั้งตามมาตรา๓๕ ให้คนต่างด้าวยื่นคำขอตามแบบ ตม. ๗ ท้ายกฎกระทรวงนี้ข้อ๙ การยื่นคำขออนุญาตเพื่อกลับเข้ามาในราชอาณาจักรอีกตามมาตรา๓๙ ให้คนต่างด้าวยื่นคำขอตามแบบ ตม. ๘ ท้ายกฎกระทรวงนี้ข้อ๑๐ การยื่นคำขอเพื่อมีถิ่นที่อยู่ในราชอาณาจักรตามมาตรา๔๕ ให้คนต่างด้าวยื่นคำขอตามแบบ ตม. ๙ ท้ายกฎกระทรวงนี้ข้อ๑๑ การยื่นคำขอพิสูจน์สัญชาติไทยตามมาตรา ๕๗ให้ผู้นั้นยื่นคำขอตามแบบ ตม. ๑๐ ท้ายกฎกระทรวงนี้ข้อ ๑๒ การอุทธรณ์คำสั่งให้คนต่างด้าวกลับออกไปนอกราชอาณาจักรตามมาตรา๒๒ให้คนต่างด้าวยื่นอุทธรณ์ตามแบบ ตม. ๑๑ ท้ายกฎกระทรวงนี้ข้อ๑๓ การอุทธรณ์คำสั่งเพิกถอนการอนุญาตให้คนต่างด้าวอยู่ในราชอาณาจักรเป็นการชั่วคราวตามมาตรา๓๖ ให้คนต่างด้าวยื่นอุทธรณ์ตามแบบ ตม. ๑๒ ท้ายกฎกระทรวงนี้ข้อ๑๔ การขอหลักฐานการแจ้งออกไปนอกราชอาณาจักรเพื่อกลับเข้ามาอีกตามมาตรา ๕๐ ให้ผู้ขอยื่นคำขอตามแบบ ตม. ๑๓ ท้ายกฎกระทรวงนี้จำนวนสองฉบับ ต่อพนักงานเจ้าหน้าที่ ณ ที่ทำการตรวจคนเข้าเมืองพร้อมด้วยรูปถ่ายครึ่งตัวของผู้ขอ ขนาด ๔ x ๖ เซนติเมตรหน้าตรงจำนวนสี่รูปเมื่อพนักงานเจ้าหน้าที่พิจารณาแล้วเห็นเป็นการสมควร ให้สลักหลังใบสำคัญถิ่นที่อยู่ระบุเลขที่สลักหลังสถานที่สลักหลัง วันเดือนปีที่สลักหลัง วันสิ้นสุดของอายุการสลักหลังและลงลายมือชื่อและประทับตราประจำตำแหน่งไว้เป็นสำคัญข้อ ๑๕ การยื่นคำขอเพื่อกลับเข้ามามีถิ่นที่อยู่ในราชอาณาจักรตามเดิมตามมาตรา๕๑สำหรับคนต่างด้าวซึ่งเคยเข้ามามีถิ่นที่อยู่ในราชอาณาจักรแต่ไม่มีหลักฐานการแจ้งออกไปนอกราชอาณาจักรเพื่อกลับเข้ามาอีกหรือมีหลักฐานการแจ้งออกไปนอกราชอาณาจักรเพื่อกลับเข้ามาอีกแต่มิได้กลับเข้ามาภายในเวลาที่กำหนดให้คนต่างด้าวยื่นคำขอตามแบบ ตม. ๑๔ ท้ายกฎกระทรวงนี้ต่อพนักงานเจ้าหน้าที่ ณที่ทำการตรวจคนเข้าเมือง ที่ตั้งอยู่ในท้องที่ที่คนต่างด้าวพักอาศัยให้ไว้ณ วันที่ ๒๖ พฤษภาคม พ.ศ. ๒๕๕๙พลเอกประยุทธ์ จันทร์โอชานายกรัฐมนตรีพลเอกอนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑. หนังสือสำคัญประจำตัวผู้ควบคุมพาหนะและคนประจำพาหนะ(ตม.๑)๒.รายการเกี่ยวกับพาหนะ (ตม.๒)๓.รายการเกี่ยวกับพาหนะ (ตม.๒/๑)๔.บัญชีคนโดยสาร (ตม.๓)๕. บัญชีคนโดยสาร (ตม.๓/๑)๖. บัญชีคนประจำพาหนะ (ตม.๔)๗. บัญชีคนประจำพาหนะ (ตม.๔/๑)๘. การแจ้งเพิ่ม ลดหรือเปลี่ยนคนประจำพาหนะ (ตม.๕)๙[๓]. แบบรายการของคนต่างด้าวซึ่งเดินทางเข้ามาในหรือออกไปนอกราชอาณาจักร(ตม. ๖)๑๐. คำขออนุญาตเพื่ออยู่ในราชอาณาจักรเป็นการชั่วคราวต่อไป (ตม.๗)๑๑. คำขออนุญาตเพื่อกลับเข้ามาในราชอาณาจักรอีก (ตม.๘)๑๒. คำขอเพื่อมีถิ่นที่อยู่ในราชอาณาจักร (ตม.๙)๑๓. คำขอพิสูจน์สัญชาติ (ตม.๑๐)๑๔. อุทธรณ์คำสั่งของพนักงานเจ้าหน้าที่ที่ให้เดินทางออกนอกราชอาณาจักร (ตม.๑๑)๑๕. อุทธรณ์คำสั่งเพิกถอนการอนุญาตให้อยู่ในราชอาณาจักร (ตม.๑๒)๑๖. คำขอหลักฐานการแจ้งออกไปนอกราชอาณาจักรเพื่อกลับเข้ามาอีก (ตม.๑๓)๑๗. คำขอเข้ามามีถิ่นที่อยู่ในราชอาณาจักรตามเดิม (ตม.๑๔)(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีการกำหนดแบบเอกสารตามกฎหมายว่าด้วยคนเข้าเมือง และวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีกและการขอกลับเข้ามามีถิ่นที่อยู่ในราชอาณาจักรตามเดิมไว้ในกฎกระทรวงหลายฉบับดังนั้น เพื่อให้เกิดความสะดวกในการใช้กฎหมายสมควรนำแบบเอกสารและวิธีการดังกล่าวมากำหนดไว้ในกฎกระทรวงฉบับเดียวกัน รวมทั้งแก้ไขเพิ่มเติมเพื่อให้เหมาะสมยิ่งขึ้นจึงจำเป็นต้องออกกฎกระทรวงนี้ กฎกระทรวงกำหนดแบบเอกสารตามกฎหมายว่าด้วยคนเข้าเมืองและวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีกและการขอกลับเข้ามามีถิ่นที่อยู่ในราชอาณาจักรตามเดิม(ฉบับที่ ๒) พ.ศ. ๒๕๖๐[๔]ข้อ๑ กฎกระทรวงนี้ให้ใช้บังคับตั้งแต่วันที่๓๐ มกราคม พ.ศ. ๒๕๖๐ เป็นต้นไปกฎกระทรวงกำหนดแบบเอกสารตามกฎหมายว่าด้วยคนเข้าเมืองและวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีกและการขอกลับเข้ามามีถิ่นที่อยู่ในราชอาณาจักรตามเดิม (ฉบับที่ ๓) พ.ศ. ๒๕๖๐[๕]ข้อ๒ให้แบบรายการบุคคลซึ่งเดินทางเข้ามาในหรือออกไปนอกราชอาณาจักร (ตม. ๖)ท้ายกฎกระทรวงกำหนดแบบเอกสารตามกฎหมายว่าด้วยคนเข้าเมือง และวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีกและการขอกลับเข้ามามีถิ่นที่อยู่ในราชอาณาจักรตามเดิม พ.ศ. ๒๕๕๙ซึ่งแก้ไขเพิ่มเติมโดยกฎกระทรวงกำหนดแบบเอกสารตามกฎหมายว่าด้วยคนเข้าเมืองและวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีกและการขอกลับเข้ามามีถิ่นที่อยู่ในราชอาณาจักรตามเดิม (ฉบับที่ ๒) พ.ศ. ๒๕๖๐ยังคงใช้ได้ต่อไปจนถึงวันที่ ๓๑ ธันวาคม ๒๕๖๐และให้ถือว่าการยื่นรายการตามแบบดังกล่าวเป็นการยื่นรายการตามมาตรา ๑๘ วรรคสองแห่งพระราชบัญญัติคนเข้าเมือง พ.ศ. ๒๕๒๒ ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติที่ ๔๒/๒๕๖๐ เรื่อง แก้ไขกฎหมายคนเข้าเมืองเพื่ออำนวยความสะดวกแก่ผู้เดินทางสัญชาติไทยลงวันที่ ๑๓ กันยายน พุทธศักราช ๒๕๖๐หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๘ วรรคสองแห่งพระราชบัญญัติคนเข้าเมือง พ.ศ. ๒๕๒๒ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติ ที่ ๔๒/๒๕๖๐ เรื่องแก้ไขกฎหมายคนเข้าเมืองเพื่ออำนวยความสะดวกแก่ผู้เดินทางสัญชาติไทย ลงวันที่๑๓ กันยายน พุทธศักราช ๒๕๖๐ กำหนดให้คนต่างด้าวซึ่งเดินทางเข้ามาในหรือออกไปนอกราชอาณาจักรต้องยื่นรายการตามแบบที่กำหนดในกฎกระทรวงจึงจำเป็นต้องออกกฎกระทรวงนี้กฎกระทรวงกำหนดแบบเอกสารตามกฎหมายว่าด้วยคนเข้าเมืองและวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีกและการขอกลับเข้ามามีถิ่นที่อยู่ในราชอาณาจักรตามเดิม(ฉบับที่ ๔) พ.ศ. ๒๕๖๒[๖]ข้อ๒ ให้แบบรายการของคนต่างด้าวซึ่งเดินทางเข้ามาในหรือออกไปนอกราชอาณาจักร(ตม. ๖) ท้ายกฎกระทรวงกำหนดแบบเอกสารตามกฎหมายว่าด้วยคนเข้าเมือง และวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีกและการขอกลับเข้ามามีถิ่นที่อยู่ในราชอาณาจักรตามเดิม พ.ศ. ๒๕๕๙ซึ่งแก้ไขเพิ่มเติมโดยกฎกระทรวงกำหนดแบบเอกสารตามกฎหมายว่าด้วยคนเข้าเมือง และวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีกและการขอกลับเข้ามามีถิ่นที่อยู่ในราชอาณาจักรตามเดิม (ฉบับที่ ๓) พ.ศ. ๒๕๖๐ยังคงใช้ได้ต่อไปจนถึงวันที่ ๓๑ กรกฎาคม พ.ศ. ๒๕๖๒ และให้ถือว่าการยื่นรายการตามแบบดังกล่าวเป็นการยื่นรายการตามมาตรา๑๘ วรรคสอง แห่งพระราชบัญญัติคนเข้าเมือง พ.ศ. ๒๕๒๒ ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติที่ ๔๒/๒๕๖๐ เรื่อง แก้ไขกฎหมายคนเข้าเมืองเพื่ออำนวยความสะดวกแก่ผู้เดินทางสัญชาติไทยลงวันที่ ๑๓ กันยายน พุทธศักราช ๒๕๖๐หมายเหตุ :- เหตุผลในการประกาศใช้กฎกระทรวงฉบับนี้คือ โดยที่ในระยะเวลาที่ผ่านมามีนักท่องเที่ยวเดินทางเข้ามาในประเทศไทยเพิ่มขึ้นอย่างต่อเนื่องโดยเฉพาะนักท่องเที่ยวซึ่งเป็นคนต่างด้าวสัญชาติจีนและสัญชาติอินเดียแต่ในการเดินทางเข้ามาในประเทศของนักท่องเที่ยวดังกล่าวพบว่ามีปัญหาในการกรอกข้อมูลในแบบรายการของคนต่างด้าวซึ่งเดินทางเข้ามาในหรือออกไปนอกราชอาณาจักร(ตม. ๖) ไม่ถูกต้องครบถ้วนเนื่องจากความไม่เข้าใจภาษาไทยและภาษาอังกฤษในแบบตม. ๖ อันส่งผลทำให้เกิดความล่าช้าในการตรวจอนุญาตของเจ้าหน้าที่ตรวจคนเข้าเมืองสมควรปรับปรุงแบบรายการดังกล่าว เพื่ออำนวยความสะดวกและแก้ไขปัญหาด้านภาษาให้แก่นักท่องเที่ยวสัญชาติจีนและสัญชาติอินเดียให้สามารถทำความเข้าใจและกรอกข้อมูลในแบบตม. ๖ ได้อย่างถูกต้อง ครบถ้วน และรวดเร็ว จึงจำเป็นต้องออกกฎกระทรวงนี้พรวิภา/จัดทำ๓๐มกราคม ๒๕๖๐ปริญสินีย์/ตรวจ๓๑มกราคม ๒๕๖๐ปวันวิทย์/เพิ่มเติม๓ตุลาคม ๒๕๖๐พัชรภรณ์/เพิ่มเติม๒๗ธันวาคม ๒๕๖๒[๑]ราชกิจจานุเบกษา เล่ม ๑๓๓/ตอนที่ ๑๐๐ ก/หน้า ๔/๑ธันวาคม ๒๕๕๙[๒] ข้อ ๗แก้ไขเพิ่มเติมโดยกฎกระทรวงกำหนดแบบเอกสารตามกฎหมายว่าด้วยคนเข้าเมืองและวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีกและการขอกลับเข้ามามีถิ่นที่อยู่ในราชอาณาจักรตามเดิม (ฉบับที่ ๓) พ.ศ. ๒๕๖๐[๓] แบบรายการของคนต่างด้าวซึ่งเดินทางเข้ามาในหรือออกไปนอกราชอาณาจักร(ตม. ๖) แก้ไขเพิ่มเติมโดยกฎกระทรวงกำหนดแบบเอกสารตามกฎหมายว่าด้วยคนเข้าเมืองและวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีกและการขอกลับเข้ามามีถิ่นที่อยู่ในราชอาณาจักรตามเดิม(ฉบับที่ ๔) พ.ศ. ๒๕๖๒[๔] ราชกิจจานุเบกษาเล่ม ๑๓๔/ตอนที่ ๑๒ ก/หน้า ๕๔/๒๗ มกราคม ๒๕๖๐[๕] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๑/๑๖ กันยายน ๒๕๖๐[๖]ราชกิจจานุเบกษาเล่ม ๑๓๖/ตอนที่ ๙๑ ก/หน้า ๑/๒๐ สิงหาคม ๒๕๖๒